Dinaledi tseno tsotlhe di tswa kae? Babatlisisi ba le bantsi ba dumela gore ka mabaka mangwe a le jaanong ba sa a tlhaloganyeng, lobopo lo itlhagetse fela ka tshoganyetso mo e ka nnang dingwaga di le dibilione di le 14 tse di fetileng. Baebele ya re: “Mo tshimologong Modimo o ne a bopa magodimo le lefatshe.” (Genesise 1:1) Ga go pelaelo gore Ene yo o dirileng metšhine eno e megolo e e ntshang maatla e re e bitsang dinaledi, o ka bidiwa yo o ‘nang le nonofo e kgolo.’—Isaia 40:26. 17 Fela jaaka Bakeresete ba bogologolo, le gompieno batlhanka ba ga Jehofa ‘ga se babapatsi ba lefoko la Modimo.’ (Bala 2 Bakorintha 2:17.) Le fa go ntse jalo, dipuso dingwe di sa ntse di leka go laola ditiro tsa rona tsa bodiredi di dirisa melao e e laolang tsa kgwebo. A re sekasekeng dikgetsi tse pedi tsa kgotlatshekelo, tse di neng tsa rarabolola kgang ya gore a Basupi ba ga Jehofa ke babapatsi kgotsa badiredi.